Удоволствията, които удължават живота | Вестник "ДУМА"
Ако попитате някой психолог, той би потвърдил, че всяко удоволствие удължава живота. А най-често посочваните диети и физически упражнения далеч не са единствените условия за "вечна младост и дълъг живот". За някои други се замисляме по-рядко, но това съвсем не означава, че тяхното действие трябва да се подценява...
На Международната конференция по въпросите на стареенето и дълголетието австралийският професор Марк Коен посвещава цял доклад на това, че не само любовта към партньора прави нашия живот по-дълъг и по-радостен, а всяка нейна форма - любимо хоби, работа, домашен любимец, красотата на природата или дори любовта към самия себе си. Според учения самодоволните хора практически не са подложени на стрес и затова много по-рядко страдат от сърдечни заболявания. Коен определя любовта като нещо, което сякаш кара времето да спре. Всяко занимание, при което сте напълно съсредоточени върху това, което правите, и буквално губите представа за времето, е любовно занимание. Има достатъчно научни потвърждения, че удоволствието, което получава човек от такова занимание, наистина удължава неговия живот.
Хората, които често се целуват, живеят средно с 5 години по-дълго, твърдят британски учени, защото според тях, когато се целуваме, в организма се активизират невропептидите, които регулират обмяната на веществата, повишават имунитета, подобряват паметта и дори регулират съня. Пулсът по време на целувка се повишава до 120 удара в минута, съответно се покачва и кръвното налягане, изтласкването на кръвта снабдява клетките с повече кислород, изработват се ендорфини, хормоните на щастието, които ни помагат да гледаме положително на света. Организмът преживява малък стрес, но този стрес е полезен, той ободрява и тонизира.
Леността
Според една от теориите за стареенето, колкото по-бавно протича обмяната на веществата в тялото на човек, толкова по-дълго живее той и толкова по-късно идва старостта. Всяко живо същество е надарено от природата с определено количество енергия, ние, хората, сме с 2500 кДж на 1 грам тегло. Но колко бързо изразходваме това количество зависи от самите нас.
Затова не забравяйте от време на време да се спирате, отпускате или просто да мързелувате. Не натоварвайте твърде много мускулите си. Спортните занимания трябва да носят удоволствие, а не да пренапрягат тялото си. Разумната тренировка спомага за по-бавния ритъм на сърцето в спокойно състояние и за икономичната работа на всички системи в организма.
Лесно е да го наречем най-приятното лекарство срещу старостта. Защото сексът укрепва сърцето. Изследвания, проведени в Ирландия, показват, че при мъжете, на възраст 40-55 години, които правят секс 3 пъти седмично и по-често, вероятността от инфаркт и инсулт е 2 пъти по-ниска. Сексът е прекрасна профилактика и на диабета от тип II, който зачестява с напредването на възрастта. След оргазъм и при мъжете, и при жените са повишава нивото на инсулина и се подобрява въглехидратният обмен.
Сексът е и добро обезболяващо средство и профилактика на депресията. По време на секс се произвеждат ендорфини, които са естествен аналог на морфина. Сексът премахва болката при мигрена или артрит.
Още древните мъдреци са смятали, че пристигането на цирк в града носи много по-голяма полза на хората, отколкото цял керван с лекарства.
Освен това той подобрява и имунитета. Нивото на ендорфини и серотонин в организма на смеещия се се повишава, затова смехът е успешна профилактика срещу депресията. Изчислено е, че двеминутният смях е равностоен на 45-минутна почивка.
Смехът има и отношение към красотата, когато човек се смее, лицевите мускули се движат, диафрагмата се съкращава по-бързо, белите дробове работят с пълна сила, ускорява се кръвният ток, подобрява се подхранването на кожата и мозъка, бузите розовеят, повишава се настроението.
Смехът подобрява и апетита, а е полезен и за мозъка. При смеещия се човек двете мозъчни половини работят в идеален синхрон, т.е. мозъкът може по-успешно да се справи с различните интелектуални задачи.